EVISITOR

1.korisničko ime: Vaš OIB

2. lozinku dobijete u TZO Vir pri preuzimanju TAN liste

3. TAN lista su polja sa šiframa; pri prijavi, nakon unosa OIB-a i lozinke, pitat će vas poziciju; npr. A016. Tada pogledate u TAN listu polje A016 i prepišete broj koji tamo stoji. Pozicije će vas tražiti redom – od A01 pa do kraja. Svaki put kada se prijavite – tražit će Vas novu poziciju.

4. Kada se PRIJAVITE, možete unositi koliko god turista trebate i provjeriti sve što Vas zanima.

5. Ako izađete iz eVisitora, i želite ponovno ući, opet upisujete korisnično ime(OIB) i lozinku, ali ovaj put vas pita za novu poziciju. (TAN je dodatna mjera opreza da netko drugi ne bi pristupio Vašem profilu)

KADA SE PRIJAVITE i uđete na Vaš profil U desnom uglu gore ćete vidjeti svoj OIB I pored je sličica ključa/alata. Kada kliknete na ključ, odaberete postavke – možete pristupiti svojim podacima. Tu možete i promijeniti lozinku i izdati novu TAN listu kada dođete do pred kraj tan brojeva

PRIJAVA TURISTA

Turiste je potrebno prijaviti do 24 sata od njihovog dolaska. Ne može se naknadno unositi.

Ako imate više smještajnih jedinica – pored imena odabrati za koju jedinicu upisujete turista

Potrebno je unijeti datum i okvirno vrijeme dolaska i također, odmah trebate unijeti točno vrijeme odjave turista (podatke možete promijeniti kasnije ukoliko gost ode ranije ili ostane duže)

Odabrati ispravu (najčešće strana putovnica ili osobna) i upisati podatke koje vas traže

Podaci gdje ima \* su obvezni (preskačete polja: Srednje ime, adresa ako nema u ispravama)

U polju Kategorija obv. BP birate između ponuđenih; turisti koji Vama dolaze su većinom kategorija Turist koji boravi u ugostiteljskom objektu

Kada upisujete datum rođenja, sustav sam prepozna ako se radi o djetetu mlađem od 12 godina u tom polju

Ako Vam dolaze članovi uže obitelji/prijatelji/rodbina, birate kategoriju: Turist koji boravi kod stanovnika grada/općine; ostali turisti: Turist koji boravi u ugostiteljskom objektu

Ukoliko prijavljujete turiste koji su obiteljski došli – nakon što unesete prvog – dolje desno imate opciju Prijavi još jednog koju odaberete i unesete druge članove obitelji, (možete uvesti do 9 osoba odjedanput).

ODJAVA TURISTA

U turističkoj zajednici prilikom izrade profila domaćina odabrana je opcija AUTOMATSKA ODJAVA. Tako će svi gosti automatski biti odjavljeni datumom koji ste upisali za datum odlaska. Ukoliko nemate tu opciju: Kliknete kvadratić pored imena turista. Dolje možete birati datum odjave (današnji,...), Odjaviti sve označene i Izradi potvrde o boravku. Potvrde o boravku niste dužni izrađivati, jedino na zahtjev turista. Turiste koji dolaze iz zemalja koji nisu u EU (najviše BiH) će na granici tražiti potvrde pa bi bilo dobro njima izraditi. Kada kliknete Odjavi označene, pojavit će se novi prozorčić gdje možete provjeriti izračun okvirnog obračuna BP i kada ste gotovi, potvrdite odjavu.

PONIŠTAVANJE /IZMIJENA

Ukoliko je potrebno izmijeniti podatke u prijavi (gost ranije odlazi ili ostaje duže). Kod prijave gosta u gornjem izborniku izaberite opciju PONIŠTAVANJE/ IZMJENA, tada se otvori popis gostiju, obilježite osobu kojoj želite izmijeniti podatke, upišete točne podatke i potvrdite na IZMJENI( ili više njih – SKUPNO IZMJENI).

OBJEKTI

Tu se nalaze podaci o Vašim objektima koje je TZO Vir unijela na temelju Rješenja koje ste nam dostavili. Provjerite podatke i dopunite podatke koji nedostaju (broj tel., e-mail adresu….). Ako imate više objekata, u kvadratima gore birate objekt koji želite pregledati.

FINANCIJE

Sustav je osmišljen tako da sami vodite financije. Paušal i članarine obračunavaju se kao i do sada , samo sada plaćate sami. Sustav automatski obračunava zaduženje obveznika za boravišnu pristojbu, a vrši se svakih 15 dana.

U polju Uplatnica odaberete objekt za koji želite platiti zaduženje i ispisat će vam se automatski podaci za plaćanje. Možete ili sprintati tu uplatnicu ili prepisati podatke pa u pošti ili fini platiti.

Bitno je da odaberete svaki objekt posebno, jer svaki objekt ima svoje zaduženje, kako Vam ne bi ostali dugovi.

U polju Zaduženja možete pregledati sve uplate i dugove te datume dospijeća. Umjesto EP obrasca sada imate polje Promet gdje upisujete sve račune s gostima ili agencijama.

Ova opcija nije obavezna i možete je vidjeti samo Vi.

SURAĐUJETE S AGENCIJOM

Turistička agencija može u Vaše ime upisivati goste. Odite na ikonu ključa (alata) pored vašeg OIBa desno gore – POSTAVKE – DODATNE OSOBE (to je svojevrsna punomoć turističkim agencijama da Vam vode prijave i odjave) – NOVI – ispuniti podatke koje traže Login in = Vaš OIB.agencija. Lozinku im dajete drugačiju nego Vašu i označite što sve mogu voditi u Vaše ime. Preporuka je da samo označite prijavu i odjavu turista.

Turistički ured Vir 023 362 196

tzo-vir@zd.t-com.hr